Diari Oficial de la Generalitat Valenciana


Sumari del DOGV 5490, del 16-04-2007 (2007/2920)

Notificació de la Resolució del recurs d'alçada, referència interna R-191/2006 a Capsol CB.
-------------------------------------------------------------------------------------------

### Dades del document

Número de DOGV
:   5490

Data del DOGV
:   16-04-2007

Secció del DOGV
:   V. ANUNCIS - C) ALTRES ASSUMPTES

Número del document
:   2007/2920


Data del document
:   30-10-2006

Organisme emissor
:   Conselleria de Territori i Habitatge

Tipus de document
:   Edicte

De conformitat amb el que estableix l'art. 59.4 de la Llei 30/92, de 26 de novembre, de règim jurídic de les administracions públiques i del Procediment Administratiu Comú, es notifica a CAPSOL CB c/ Mare de Déu de la Pau, núm. 11-baixos (46012 Torrent) la Resolució del recurs d'alçada amb el número de referència interna R-191/2006.  
Resolució  
Examinat el recurs d'alçada formulat pel Sr. José Martínez Pulido, contra la resolució que declara la caducitat del procediment amb l'arxiu de les actuacions practicades en l'expedient núm. VIVI/049804/117.  
Antecedents de fet  
Primer. Com a conseqüència de la denúncia formulada pel Sr. José Martínez Pulido se segueix expedient sancionador, contra CAPSOL CB I Construcciones Lavara SL, per infracció del règim legal que regula els habitatges de protecció oficial.  
Segon. En data 30 de març del 2005 l'instructor del procediment formula proposta de resolució, contra la qual Construcciones Lavara SL formula al·legacions, en data 12 de maig del 2005, en les quals manifesta que ha realitzat les obres indicades en la proposta de resolució.  
Tercer. Es va requerir al denunciant, en data 3 de març del 2006, perquè es posara en contacte amb el Servei Territorial d'Habitatge i Projectes Urbans amb l'objectiu de concertar una visita d'inspecció d'un tècnic d'aquest servei per a comprovar la realització de les obres tal com al·lega la part expedientada.  
Quart. El Sr. José Martínez Pulido no va complir l'esmentat requeriment en el termini establit per fer-ho, i hi ha constància que li va ser notificat en data 20 de març del 2006.  
Cinqué. En data 18 de maig del 2006 el cap del Servei Territorial d'Habitatge i Projectes Urbans va dictar resolució declarant la caducitat del procediment, en haver transcorregut més de sis mesos des de l'acord d'iniciació del procediment.  
Sisé. El Sr. José Martínez Pulido interposa recurs d'alçada al·legant el seu contacte continu amb el Servei Territorial en persistir les deficiències denunciades.  
Fonaments de dret  
Primer. Competència  
És òrgan competent per a la resolució d'aquest recurs el director general d'Habitatge i Projectes Urbans, d'acord amb el que estableix l'article 114 de la Llei de règim jurídic de les administracions públiques i del procediment administratiu comú i el Decret 137/2006, de 29 de setembre, del Consell (DOGV núm. 5359, de 3 d'octubre del 2006), pel qual s'aprova el Reglament orgànic i funcional de la Conselleria de Territori i Habitatge.  
Segon. Procediment  
El que disposen els articles 107; 110; 114 i 115, de la LRJAP i PAC, pel que fa a l'admissió i tramitació del recurs d'alçada.  
Tercer. Respecte a la resolució recorreguda  
L'article 92 de la Llei 30/1992, de règim jurídic de les administracions públiques i del procediment administratiu comú, estableix que es produirà la caducitat en aquells expedients iniciats a sol·licitud de l'interessat, quan es produïsca la seua paralització per causa imputable al mateix.  
L'article 20 del Reial decret 1398/1993, de 4 d'agost, pel quà s'aprova el Reglament del procediment per a l'exercici de la potestat sancionadora, disposa que si no haguera recaigut una resolució, transcorreguts sis mesos des de la iniciació del procediment sancionador s'iniciarà el còmput del termini de caducitat.  
La resolució recorreguda està d'acord amb la normativa vigent, atés que l'acord d'iniciació és de data 18 de novembre del 2004, la citació és de data 3 de març del 2006, i s'ha resolt el procediment sancionador en data 18 de maig del 2006, per tant, s'ha superat el termini establit legalment.  
Vista la Llei 30/1992, de règim jurídic de les administracions públiques i del procediment administratiu comú, i la resta de legislació de general i pertinent aplicació i de conformitat amb la proposta de resolució de l'Àrea de Promoció, resolc:  
Desestimar el recurs d'alçada interposat pel Sr. José Martínez Pulido, formulat contra la resolució del cap del Servei Territorial d'Habitatge i Projectes Urbans de València, de data 18 de maig del 2006, confirmant-la en conseqüència.  
Contra aquesta resolució que posa fi a la via administrativa, es pot interposar recurs contenciós administratiu davant del jutjat contenciós administratiu de València en el termini de dos mesos comptador des de l'endemà a la notificació d'aquesta, segons els art. 8.3 i 46.1 de la Llei 29/1998, de 13 de juliol, reguladora de la jurisdicció contenciosa administrativa.  
Tot això, sense perjudici que puga exercir qualsevol altre recurs que crega oportú.  
València, 30 d'octubre del 2006.- El director general d'Habitatge i Projectes Urbans: Bernabé Bueno Miralles.